ai4bharat/Pralekha huggingface dataset:
பிரதமர் அலுவலகம்
200 கோடி தடுப்பூசி டோஸ்கள் என்ற எண்ணிக்கை கடந்ததற்கு நாட்டு மக்களுக்கு பிரதமர் வாழ்த்து
அறிவியல் மீது அபாரமான நம்பிக்கை கொண்டிருந்து, 200 கோடி கொவிட்-19 தடுப்பூசி டோஸ்கள் என்ற சிறப்பு எண்ணிக்கை கடந்ததற்கு பிரதமர் திரு நரேந்திர மோடி நாட்டு மக்களைப் பாராட்டியுள்ளார். இந்தத் திட்டத்தில் மருத்துவர்கள், செவிலியர்கள், முன்கள பணியாளர்கள், விஞ்ஞானிகள், கண்டுபிடிப்பாளர்கள், தொழில்முனைவோர் ஆகியோரின் உணர்வையும், அர்ப்பணிப்பையும் அவர் பாராட்டினார்.
மத்திய சுகாதார அமைச்சர் திரு மன்சுக் மாண்டவியாவின் அறிவிப்புக்கு ட்விட்டர் பதிவில் பதிலளித்த பிரதமர் கூறியதாவது:
“இந்தியா மீண்டும் வரலாறு படைத்துள்ளது! 200 கோடி தடுப்பூசி டோஸ்கள் என்ற சிறப்பு எண்ணிக்கை கடந்ததற்கு இந்தியர்கள் அனைவருக்கும் வாழ்த்துகள். இந்தியாவின் தடுப்பூசித் திட்டத்தை அளவிலும், வேகத்திலும் இணையற்றதாக மாற்ற பங்களித்தவர்களால் பெருமிதம் கொள்கிறேன். கொவிட்-19 தொற்றுக்கு எதிரான சர்வதேச போராட்டத்தை இது வலுப்படுத்தியுள்ளது.
தடுப்பூசி செலுத்தும் திட்டம் முழுவதும், அறிவியலின் மீது இந்திய மக்கள் அபாரமான நம்பிக்கையை வெளிப்படுத்தினார்கள். பாதுகாப்பான பூமியை உறுதி செய்வதற்கு நமது மருத்துவர்கள், செவிலியர்கள், முன்ள பணியாளர்கள், விஞ்ஞானிகள், கண்டுபிடிப்பாளர்கள், தொழில்முனைவோர் முக்கிய பங்காற்றினார்கள். அவர்களது உணர்வையும், அர்ப்பணிப்பையும் பாராட்டுகிறேன்.”
குறு சிறு மற்றும் நடுத்தர தொழில் துறை அமைச்சகம்
பிரதமரின் வேலைவாய்ப்பு உறுதித் திட்டத்தின் மூலம் பலருக்கு வேலைவாய்ப்புகளை இளைஞர்கள் ஏற்படுத்தித் தர முடியும் : காதி மற்றும் கிராமத் தொழில்கள் ஆணைய தலைவர் திரு மனோஜ் குமார்
ராஜஸ்தான் மாநிலத்துக்கு மூன்று நாள் பயணமாகச் சென்ற, காதி மற்றும் கிராமத் தொழில்கள் ஆணையத்தின்  தலைவர் திரு மனோஜ் குமார் அங்கு பல்வேறு நிகழ்ச்சிகளில் பங்கேற்றார்.
ஜெய்ப்பூரின் தாடியா கிராமத்தில் ஏற்பாடு செய்யப்பட்டிருந்த முகாம் மூலமாக பிரதமரின் வேலைவாய்ப்பு உறுதித் திட்டம்  தொடர்பான விரிவான தகவல்கள் மக்களுக்கு எடுத்துரைக்கப்பட்டது.
ஜெய்ப்பூரில் நடைபெற்ற மற்றொரு பயிலரங்கில் உரையாற்றிய கே.வி.ஐ.சி. தலைவர் திரு. மனோஜ் குமார், பிரதமர் திரு நரேந்திர மோடியின் 'உள்ளூர் பொருட்களுக்கு குரல் கொடுத்து ஊக்குவிப்போம்' என்ற தாரக மந்திரம் காதியை உள்ளூர் முதல் உலக அளவில் பிரபலப்படுத்தியுள்ளது என்றார். ஏழைகளின் வாழ்வில் மாற்றத்தை ஏற்படுத்தும் சக்திவாய்ந்த அம்சமாக காதி மாறியுள்ளது என அவர் தெரிவித்தார். பிரதமர் திரு நரேந்திர மோடியின் சுதேசி இயக்கத்தில் இளைஞர்கள் தங்களை ஈடுபடுத்திக் கொண்டு, பிரதமரின் வேலைவாய்ப்பு உருவாக்கத் திட்டத்தின் மூலம் கடன் பெற்று சிறிய தொழில்களை நிறுவ முடியும் என அவர் கூறினார். இதன் மூலம் அதிக அளவிலான மக்களுக்கு வேலைவாய்ப்பை அவர்கள் வழங்க முடியும் என்றும் அவர் தெரிவித்தார்.
காதி பணிகளில் ஈடுபட்டுள்ள அனைத்து தொழிலாளர்களின் ஊதியமும் ஏப்ரல் 1 ஆம் தேதி முதல் கிட்டத்தட்ட 35 சதவீதம் உயர்த்தப்பட்டுள்ளதாகவும் இது ஒரு வரலாற்றுச் சிறப்பு வாய்ந்த நடவடிக்கை எனவும் அவர் கூறினார். 2014-ஆம் ஆண்டுக்குப் பிறகு காதி கைவினைஞர்களின் ஊதியத்தை, காதி மற்றும் கிராமத் தொழில் ஆணையம் 150 சதவீதத்துக்கும் மேலாக உயர்த்தியிருப்பதாக திரு மனோஜ் குமார் குறிப்பிட்டார்.
ஆயுஷ்
ஆயுஷ் அமைச்சகம் தனது உணவகத்தில் ‘ஆயுஷ் உணவு வகைகளை’ வழங்குகிறது.
ஊட்டச்சத்து உணவு மற்றும் ஆரோக்கியமான வாழ்க்கையை ஊக்குவிக்கும் வகையில், ஆயுஷ் அமைச்சகம் திங்களன்று ஆயுஷ் பவனில் உள்ள அதன் உணவகத்தில் ‘ஆயுஷ் உணவு வகைகளை’ கிடைக்கச் செய்து புதிய தொடக்கத்தை ஏற்படுத்தி இருக்கிறது.
முன்னோடி திட்டமாகத் தொடங்கப்பட்ட ‘ஆயுஷ் ஆஹார்’ கீழ் காய்கறி போஹா, பஜானி வடை, காஜர் கா அல்வா மற்றும் கோக்கும் பானம் ஆகியவை கிடைக்கிறது. அனைத்து உணவு வகைகளும் மக்களிடையே மிகவும் பிரபலமாக இருப்பதாகவும், அதிக ஊட்டச்சத்து மதிப்பு உள்ளதாகவும் அதிகாரிகள் தெரிவித்தனர்.
தொடக்க நிகழ்ச்சியில் ஆயுஷ் செயலாளர் மருத்துவர் ராஜேஷ் கோட்டேச்சா பேசுகையில், உணவகத்தில் கிடைக்கும் ஆயுஷ் உணவுகள் ஆரோக்கியத்தை மேம்படுத்த உதவுவதோடு, எளிதில் செரிமானம் ஆகும் வகையில் உள்ளன என்றார்.
2021-ம் ஆண்டில் பல்வேறு மாநிலங்களுடன் இணைந்து தேசிய ஆயுஷ் திட்டத்தின் கீழ் பாராட்டத்தக்க பணிகளை அமைச்சகம் செய்ததாக திரு. கோட்டேச்சா கூறினார். “கல்வி, ஆராய்ச்சி, உற்பத்தி, பொது சுகாதாரம் மற்றும் நிர்வாகத்தின் மீது இந்த ஆண்டு எங்கள் கவனம் இருக்கும். மேலும், ஒற்றைச் சாளர முறையை செயல்படுத்த பணியாற்றி வருகிறோம்,'' என்றார் அவர்.
2022-ம் ஆண்டில் ஆயுஷ் வாழ்க்கை முறையை மேம்படுத்துவதற்கான செயல் திட்டம் குறித்தும் நிகழ்ச்சியின் போது அதிகாரிகள் விவாதித்தனர். ஆயுஷ் இணை செயலாளர்கள் திருமிகு .கவிதா கர்க் மற்றும் திரு டி. செந்தில் பாண்டியன் ஆகியோர் நிகழ்ச்சியில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1787142
மனித வள மேம்பாட்டு அமைச்சகம்
மாணவர்களுக்கு மன நல உதவி அளிக்கும் மனோதர்பன் திட்டம்: மத்திய மனித வள மேம்பாட்டு அமைச்சர் திரு.ரமேஷ் பொக்ரியால் நிஷாங்க் துவக்கி வைத்தார்
மத்திய மனித வள மேம்பாட்டு அமைச்சகத்தின் முன்முயற்சியான மனோதர்பன் திட்டத்தை அத்துறையின் அமைச்சர் திரு.ரமேஷ் பொக்ரியால் நிஷாங்க் இன்று புதுதில்லியில் துவக்கி வைத்தார். இது மாணவர்களுக்கு மன நல உதவி அளிக்கும் திட்டமாகும். இந்த நிகழ்ச்சியில் மத்திய மனித வள மேம்பாட்டுத் துறையின் இணையமைச்சர் திரு.சஞ்சய் டோட்ரேவும் கலந்து கொண்டார்.
மனோதர்பன் திட்டத்தின் ஒரு பகுதியாக, தேசிய அளவிலான டோல்-ஃப்ரீ இலவச தொலைபேசி மைய உதவி எண்ணையும் , மனித வள மேம்பாட்டு அமைச்சகத்தின் போர்டலில் உருவாக்கப்பட்டுள்ள மனோதர்பன் சிறப்பு இணையதளப் பக்கத்தையும் துவக்கி வைத்த திரு.ரமேஷ் பொக்ரியால் நிஷாங்க், இத்திட்டம் தொடர்பான கையேட்டையும் வெளியிட்டார்.
இந்த நிகழ்ச்சியில் பேசிய அமைச்சர் திரு.ரமேஷ் பொக்ரியால், கொவிட்-19 பெருந்தொற்று உலகளவில் ஒவ்வொருவருக்கும் சவாலான காலகட்டத்தை ஏற்படுத்தி உள்ளது என்றும், இது தீவிரமான மருத்துவப் பிரச்சனையை மட்டுமல்ல, அனைவருக்கும் கலவையான உணர்வுகளையும், மனரீதியான-சமூக அழுத்தத்தையும் உண்டாக்கி உள்ளது என்றும் தெரிவித்தார். குறிப்பாக, குழந்தைகளுக்கும், வளர் இளம் பருவத்தினருக்கும் மன நலப் பிரச்சனைகள் ஏற்பட்டுள்ளதாக அறிக்கைகள் தெரிவிக்கின்றன. இவர்கள் அதிக அளவிலான மன அழுத்தம், மனப்பதட்டம் மற்றும் பயத்திற்கு ஆட்படுவதாகவும், நடத்தை தொடர்பான பிரச்சனைகள் ஏற்பட்டுள்ளதாகவும் அமைச்சர் தெரிவித்தார்.
இதை உணர்ந்த மத்திய மனித வள மேம்பாட்டு அமைச்சகம், தொடர் கல்வியில் கவனம் செலுத்தும் அதே வேளையில் மாணவர்களின் மன நலத்திற்கும் சமமான அளவு முக்கியத்துவம் அளிப்பதன் அவசியத்தைக் கருதி மனோதர்பன் திட்டத்தை முன்னெடுத்துள்ளது என்று திரு.பொக்ரியால் கூறினார்.
கல்வி, மனநலம் மற்றும் மனரீதியான பிரச்சனைகள் ஆகிய துறைகளில் உள்ள வல்லுனர்களை உறுப்பினர்களாக கொண்டு செயற்குழு ஒன்று அமைக்கப்பட்டுள்ளதாகவும், இது இந்தத் திட்டத்தில் செயல்படுத்தப்படும் மாணவர்களுக்கான மனநல உதவி நடவடிக்கைகளைக் கண்காணிக்கும் என்றும், அவர்களின் பிரச்சனைகளைத் தீர்ப்பதற்கான முயற்சிகளை முன்னெடுக்கும் என்றும் அவர் குறிப்பிட்டார். மனநல ஆலோசனை, இணையதள உதவி மற்றும் உதவி மைய தொலைபேசி எண்கள் ஆகியவை கொவிட்-19 முடக்க நிலை காலத்தில் மட்டுமின்றி அதற்கு பிறகும் செயல்படுத்தப்படும்.
பிரதமர் திரு.நரேந்திர மோடி துவக்கி வைத்த தற்சார்பு இந்தியா தொகுப்புத் திட்டத்தில், மனோதர்பன் சேர்க்கப்பட்டிருப்பதாகவும் அமைச்சர் தெரிவித்தார். மனோதர்பன் இணையதளத்திற்கு செல்ல இந்த இணைப்பை சொடுக்கவும் : http://manodarpan.mhrd.gov.in/ இந்தப் பக்கத்தில், அனுபவமிக்க ஆலோசகர்களின் வழிகாட்டுதல்கள், பதாகைகள், ஒலி-ஔி ஆலோசனைத் தொகுப்புகள் உள்ளிட்ட மனநலம் தொடர்பான பல்வேறு தகவல்கள் இடம் பெற்றுள்ளன.
மனநல ஆலோசனைக்காக, தேசிய டோல்-ஃப்ரீ உதவி மைய தொலைபேசி எண். 8448440632 அமைக்கப்பட்டுள்ளது. இந்த எண்ணை தொடர்பு கொண்டால், அனுபவமிக்க மனநல நிபுணர்கள், மருத்துவர்கள் மாணவர்களுக்கு ஆலோசனைகளை வழங்குவார்கள்.
கப்பல் போக்குவரத்து அமைச்சகம்
இந்தியா மற்றும் டென்மார்க் இடையேயான கடற்சார் பிரச்சினைகள் குறித்த புரிந்துணர்வு உடன்படிக்கைக்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவை, இந்தியா மற்றும் டென்மார்க் இடையேயான கடற்சார் பிரச்சினைகள் குறித்த புரிந்துணர்வு உடன்படிக்கைக்கு ஒப்புதல் வழங்கியது. இந்த ஒப்பந்தம் 2019, ஜனவரி மாதத்தில் டென்மார்க்கிலிருந்து இந்தியாவிற்கு வருகை தரவுள்ள மிக முக்கிய பிரமுகரின் வருகையின்போது கையெழுதிடப்பட உள்ளது.
நன்மைகள்
இந்த புரிந்துணர்வு உடன்படிக்கையில் கையெழுத்திடுவது, இருதரப்பு ஒத்துழைப்பிற்கான துறைகள் குறித்து இரு நாடுகளும் கண்டறிய வழிவகுக்கும்:
- இந்தியா மற்றும் டென்மார்க் இடையே கடற்சார் துறைகளில் இரு நாடுகளுக்குமிடையே ஒத்துழைப்பு மற்றும் முதலீடுகளுக்கு வழி வகுத்தல்.
- இரு நாடுகளும், தரமான கப்பல் தயாரிப்பை உறுதி செய்வதற்காக இரு தரப்பு திறன்களை மேம்படுத்தும் வகையில் நிபுணத்துவம், வெளியீடுகள், தகவல், தரவு மற்றும் புள்ளிவிபரங்களை பகிர்ந்துக் கொள்ளுதல்; பசுமை கடற்சார் தொழில்நுட்பம் மற்றும் கப்பல் கட்டுமானத் துறையில் கூட்டுறவு; இந்திய கப்பல் பதிவிற்கு  அங்கீகரிக்கப்பட்ட அமைப்பு என்ற தகுதியை அளித்தல், கடற்சார் பயிற்சி மற்றும் கல்வித் துறைகளில் கூட்டுறவு;
- வணிக கப்பல் மற்றும் கடற்சார் போக்குவரத்து விஷயங்கள் தொடர்பான ஆராய்ச்சி மற்றும் வளர்ச்சித் துறைகளில் நிலையான கூட்டுறவு; மற்றும்
- இந்த ஒப்பந்தம், இரு நாடுகளுக்கும், இருதரப்பு மற்றும் சர்வதேச அளவில், பரஸ்பரம் நன்மையளிப்பதற்கான வாய்ப்புகள் குறித்த கூட்டுறவினை மேலும் விரிவுபடுத்தும்.
பின்னணி
இந்தியாவின் முக்கிய வணிக பங்குதாரர்களில் டென்மார்க்கும் ஒன்றாகும். மருத்துவ/மருந்துப் பொருட்கள், எரிசக்தியை உருவாக்கும் இயந்திரங்கள், தொழிற்சாலை இயந்திரங்கள், உலோக தாதுகள், கரிம இரசாயணங்கள், போன்றவை டென்மார்க்கிலிருந்து இந்தியாவிற்கு இறக்குமதி செய்யப்படும் முக்கிய பொருட்களாகும். ஆடைகள், ஜவுளிகள்/ துணிகள்/நூல்கள், சாலை வாகனங்கள் மற்றும் உதிரி பொருட்கள், உலோக பொருட்கள், இரும்பு மற்றும் எஃகு, காலணி மற்றும் பயணப் பொருட்கள் போன்றவை இந்தியாவிலிருந்து டென்மார்க்கிற்கு ஏற்றுமதி செய்யப்படும் முக்கிய பொருட்களாகும். இரு நாடுகளுக்குமிடையேயான இருதரப்பு வணிகத்தை மேம்படுத்தவும் மற்றும் கடற்சார் துறையில் கூட்டுறவு மற்றும் ஒத்துழைப்பை உறுதி செய்திடவும், டென்மார்க்குடன் இருதரப்பு புரிந்துணர்வு உடன்படிக்கை ஏற்படுத்திட முன்மொழியப்பட்டது.
(Visitor Counter : 116
உணவுப் பதப்படுத்துதல் தொழிற்சாலைகள் அமைச்சகம்
சர்வதேச சிறுதானியங்கள் ஆண்டு மற்றும் மாபெரும் உணவுத் திருவிழா 2023 தொடர்பான நடவடிக்கைகள் குறித்து மாநிலங்களின் தலைநகர் தில்லிப் பிரதிநிதிகளுடன் உணவு பதனத் தொழில்கள் துறை செயலாளர் வட்டமேசை மாநாடு நடத்தினார்
சர்வதேச சிறுதானியங்கள் ஆண்டு மற்றும் மாபெரும் உணவுத் திருவிழா 2023 தொடர்பான நடவடிக்கைகள் குறித்து மாநிலங்களின் தலைநகர் தில்லிப் பிரதிநிதிகளுடன் உணவு பதனத் தொழில்கள் துறை செயலாளர் டிசம்பர் 8 அன்று வட்டமேசை மாநாடு நடத்தினார்.
இந்த மாநாட்டில் முக்கிய உரை நிகழ்த்திய அவர் உணவு பதனத் தொழில்கள் அமைச்சகத்தால் முன்பு ஏற்பாடு செய்யப்பட்டதைவிட மாபெரும் நிகழ்வை 2023 அக்டோபரில் நடத்த திட்டமிடப்பட்டுள்ளது, என்று கூறினார். இந்த நிகழ்வு மாநிலங்கள் மற்றும் யூனியன் பிரதேசங்களுக்கு குறிப்பிட்ட வாய்ப்புகளை வெளிப்படுத்தவும், உலகளாவிய மற்றும் உள்நாட்டு வணிகத் தலைவர்கள், விநியோகிப்பாளர்கள், வாங்குபவர்கள் மற்றும் தொழில்நுட்ப வழங்குநர்களுடன் ஒத்துழைக்கவும், உணவு பதப்படுத்துதல் மற்றும் உணவு சில்லறை விற்பனை துறைகளில் முதலீடு மற்றும் நிதி ஆதார ஆர்வத்தை உருவாக்குவதற்கும் ஒரு தளத்தை வழங்கும் என்றார்.
அனைத்து மாநிலங்கள் / யூனியன் பிரதேசங்கள் இந்த நிகழ்வை மாபெரும் வெற்றியடையச் செய்வதற்கான கருத்துக்களை / ஆலோசனைகளைப் பகிர்ந்து கொள்ளுமாறு கேட்டுக்கொள்ளப்பட்டன . நிகழ்வில் தீவிரமாக பங்கேற்கவும், விழிப்புணர்வை ஏற்படுத்துவதிலும், கொள்கை வகுப்பதில் மூத்தவர்கள், வேளாண் உணவு நிறுவனங்கள், உணவு பதன அமைப்புகள், சுய உதவி குழுக்கள் மற்றும் மெகா உணவுத் திருவிழாவில் தொடர்புடைய அனைத்துப் பங்குதாரர்களின் பங்கேற்பை உறுதி செய்வதிலும் அமைச்சகத்திற்கு ஆதரவளிக்குமாறு அவை கேட்டுக் கொள்ளப்பட்டன.
சர்வதேச சிறு தானியங்கள் ஆண்டின்' ஒரு பகுதியாக, சிறு தானியங்கள் அடிப்படையிலான மதிப்பு கூட்டப்பட்ட பொருட்களின் பல நன்மைகள் குறித்து விழிப்புணர்வை ஏற்படுத்த அமைச்சகத்தால் தொடர் நடவடிக்கைகளுக்குத் திட்டமிடப்பட்டு வருவதாகவும் பங்கேற்பாளர்களுக்குத் தெரிவிக்கப்பட்டது.
மாபெரும் விழா நடைபெறவுள்ள 2023 அக்டோபர் மாதம் மட்டுமின்றி அந்த ஆண்டு முழுவதும் ஒத்துழைப்பு அளிப்பதாக இம்மாநாட்டில் பங்கேற்ற மாநிலங்களின் தலைநகர் தில்லிப் பிரதிநிதிகள் உறுதியளித்தனர்.
எரிசக்தி அமைச்சகம்
மின்-சான்றிதழ் வர்த்தகத்திற்கான விதிகளை மின்சார அமைச்சகம் வெளியிட்டது
எரிசக்தி சிக்கன அலுவலகத்துடனான ஆலோசனைக்குப் பிறகு, 2020 டிசம்பர் 14 தேதியிட்ட அறிவிப்பின் மூலம் ஒரு மெட்ரிக் டன் எண்ணெய்க்கான விலையை 2018-19-ஆம் ஆண்டுக்கு ரூபாய் 18402 என மத்திய மின்சார அமைச்சகம் அறிவித்தது.
இதற்கு பின் வரும் இலக்கு நிர்ணயிக்கப்பட்ட வருடங்களுக்கு, இந்திய அரசால் அரசிதழில் குறிப்பிடப்படும் தொகை இதற்கான விலையாக இருக்கும். அரசிதழில் வெளியிடப்பட்ட தேதியில் இருந்து விலை அமலுக்கு வரும்.
மேலும் விவரங்களுக்கு: https://pib.gov.in/PressReleasePage.aspx?PRID=1686574
------
(Visitor Counter : 177
சட்டம் மற்றும் நீதித்துறை அமைச்சகம்
மத்திய பிரதேச உயர் நீதிமன்ற நீதிபதியாக திரு பிரணய் வர்மா நியமனம்
மத்திய பிரதேச உயர் நீதிமன்றத்தின் நீதிபதியாக திரு பிரணய் வர்மாவை, குடியரசுத் தலைவர் நியமித்துள்ளார். அவர் பொறுப்பேற்கும் நாளிலிருந்து இந்த உத்தரவு அமலுக்கு வரும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749150
(Visitor Counter : 204
ஊரக வளர்ச்சி அமைச்சகம்
சிறந்த சுயஉதவிக் குழுக்களுக்கு

ஏழை இளைஞர்களுக்குத் திறன் மேம்பாட்டுப் பயிற்சி அளிக்கும் தீனதயாள் அந்த்யோதயா யோஜனா திட்டம்  மற்றும் தேசிய ஊரக வாழ்வாதர இயக்கம்  ஆகியவற்றின் கீழ் சிறந்த வகையில் பணியாற்றும் சுய உதவிக் குழுக்களுக்கு மத்திய ஊரக மேம்பாடு மற்றும் பஞ்சாயத்து ராஜ்யம் மற்றும் சுரங்கத் துறை அமைச்சர் திரு. நரேந்திர சிங் தோமர் வரும் திங்கள்கிழமை, ஜூன் 11ம் தேதி தேசிய விருதுகளை வழங்குகிறார்.
ஏழை எளியவர்கள் பெருமிதப்படும் வகையில் தொண்டு புரிந்து, சிறந்த வகையில் சேவைகள் ஆற்றும் சமுதாய நிறுவனங்களை அங்கீகரிக்கும் விதத்தில் இந்த தேசிய விருதுகள் சுய உதவிக் குழுக்களுக்கு வழங்கப்படுகின்றன.
2017-18ம் ஆண்டுக்கான மதிப்பீட்டின்போது, நாடு முழுவதுமிருந்து 34 சுய உதவிக் குழுக்கள் தெரிவு செய்யப்பட்டன. அவற்றுக்கு தீனதயாள் அந்த்யோதயா யோஜனா மற்றும் தேசிய ஊரக வாழ்வாதர இயக்கம்  தேசிய விருதுகள் வழங்கப்படுகின்றன. இதற்கான நிகழ்ச்சி தில்லி பூசாவில் உள்ள ஏ.பி. ஷிண்டே அரங்கில் ஜூன் 11ம் தேதி நடைபெறும்.
குடியரசுத் துணைத் தலைவர் செயலகம்
நாடாளுமன்றம் மற்றும் சட்டமன்ற நடவடிக்கைகளை முடக்குவது ஜனநாயகத்தை முடக்குவதற்கு சமமாகும்: குடியரசுத் துணைத் தலைவர்
நாடாளுமன்றம் மற்றும் சட்டமன்ற நடவடிக்கைகளை முடக்குவது ஜனநாயகத்தை முடக்குவதற்கும் மக்களை ஏமாற்றுவதற்கும் சமமாகும் என்று குடியரசுத் துணைத் தலைவர் திரு எம் வெங்கய்யா நாயுடு தெரிவித்துள்ளார்.
மும்பையில் இன்று  மகாராஷ்டிர மாநிலத் தேர்தல் ஆணையம் ஏற்பாடு செய்திருந்த விழாவில் ‘ஜனநாயக விருதுகள்’ வழங்கி பேசிய அவர், கடந்த இரண்டாண்டுகளாக மாநிலங்களவையில் சிலரின் நடத்தை தம்மை மிகவும் கவலைக் கொள்ளச் செய்திருப்பதாகக் கூறினார்.
விதிகளையும், மரபுகளையும் மதிக்காமல் அவையில் உறுப்பினர்கள் கூச்சல், குழப்பத்தை ஏற்படுத்துவது தமக்கு வேதனைத் தருவதாக அவர் குறிப்பிட்டார். மாநிலங்களவை உறுப்பினர்கள் முன்னுதாரணமாக இருப்பது அவர்களின் சிறப்புப் பொறுப்பாகும் என்றும் அவர் கூறினார். நாடாளுமன்ற உறுப்பினர்களும், சட்டமன்ற உறுப்பினர்களும் முழக்கமிட்டு நடவடிக்கைகளுக்கு ஊறுவிளைவிப்பதை நாடாளுமன்ற ஜனநாயகத்திற்கு அவமதிப்பாகவே கொள்ள முடியும் என்றார்.
மக்களவைக்குத் தலைமை வகித்த பெண் ஒருவர் குறித்து, உறுப்பினர் ஒருவர் தெரிவித்த ஆட்சேபகரமான கருத்து பற்றி ஆதங்கம் வெளியிட்ட திரு நாயுடு, பெண்களை அவமதிப்பது நமது கலாச்சாரம் அல்ல என்றார். இத்தகைய நடத்தை நாடாளுமன்ற ஜனநாயகத்தைப் பொருளற்றதாக்கி விடும் என்றும் அவர் கூறினார்.
ஆளுங்கட்சிகளும், எதிர்க்கட்சிகளும் ஒருவர் மற்றவரை எதிரியாக கருதக்கூடாது என்பதை சுட்டிக்காட்டிய குடியரசுத் துணைத் தலைவர், மக்கள் தீர்ப்பை மதிக்க வேண்டும் என்றார். மக்கள் தீர்ப்பின்படி அரசுகள் செயல்படுவதற்கு அனுமதிப்பது சட்டம் இயற்றும் அமைப்புகளின் செயல்பாட்டுக்கு இன்றியமையா கோட்பாடாக இருக்க வேண்டும் என்றும் அவர் கூறினார்.
தேசப்பிதா மகாத்மா காந்தியின் 150-ஆவது பிறந்த ஆண்டு இது என்பதை நினைவுகூர்ந்த திரு நாயுடு, அதிகாரப்பரவலுக்கு மிகப்பெரிய ஆதரவாளர் காந்தி என்றும், ஒவ்வொரு கிராமமும் அதன் பணிகளுக்கு பொறுப்பு என்பதில் அவர் நம்பிக்கைக் கொண்டிருந்தார் என்றும் குறிப்பிட்டார். மாநில அரசுகள், உள்ளாட்சித் தேர்தல்களை ஒத்திவைக்க வாய்ப்பு அளிக்காமல் ஐந்தாண்டுகளுக்கு ஒருமுறை அந்தத் தேர்தல்கள் நடப்பதைக் கட்டாயமாக்குவது அவசியம் என்றும் திரு வெங்கய்யா நாயுடு வலியுறுத்தினார்.
மகாராஷ்டிரா முதலமைச்சர் திரு தேவேந்திர ஃபட்நவிஸ், மாநில தேர்தல் ஆணையர் திரு ஜே எஸ் சகாரியா உள்ளிட்டோர் கலந்து கொண்ட இந்த நிகழ்ச்சியில் பல்வேறு வகைமைகளில் 15 பேருக்கு ஜனநாயக விருதுகளைக் குடியரசுத் துணைத் தலைவர் வழங்கினார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
பால் உற்பத்தியை அதிகரிக்க கால்நடை பராமரிப்பு மற்றும் பால்வளத்துறை மானியம், வட்டி மானியம் ஆகியவற்றை வழங்குகிறது
பால் உற்பத்தியை அதிகரிக்க கால்நடைப் பராமரிப்பு மற்றும் பால்வளத்துறை மானியம், வட்டி மானியம் ஆகியவற்றை வழங்குகிறது. இந்த மானியங்கள் ராஷ்ட்ரீய கோகுல் இயக்கம், பால் பதப்படுத்துதல் மற்றும் உள்கட்டமைப்பு மேம்பாட்டு நிதி, கால்நடைப் பராமரிப்பு, உள்கட்டமைப்பு மேம்பாட்டு நிதி, மாநில பால் கூட்டுறவு சங்கங்கள் மற்றும் விவசாயிகள் உற்பத்தியாளர்கள் அமைப்புகளுக்கு மூலதனக் கடன் மீதான வட்டி மானிய வடிவில் ஆதரவு, உழவர் கடன் அட்டைகள் போன்றவற்றின் மூலம் வழங்கப்படுகின்றன.
ராஷ்ட்ரீய கோகுல் இயக்கத்தின் கீழ், தகுதி வாய்ந்த தொழில்முனைவோருக்கு அதிகபட்சம் ரூ.2 கோடி வரையிலான 50 சதவீத மூலதன மானியம் வழங்கப்படுகிறது.
பால் பதப்படுத்துதல் மற்றம் மதிப்புக் கூட்டுப் பொருட்களை பதப்படுத்துதலுக்காக, பால் பதப்படுத்துதல் மற்றும் உள்கட்டமைப்பு மேம்பாட்டு நிதி பயன்படுத்தப்பட்டு வருகிறது. இத்திட்டத்தின் கீழ் நபார்டு வங்கி, பால் கூட்டுறவு சங்கங்களுக்கு 2 சதவீத வட்டி மானியத்துடன் முதலீட்டை அதிகரித்துள்ளது.
கால்நடைப் பராமரிப்பு உள்கட்டைமைப்பு மேம்பாட்டு நிதித்திட்டத்தின் கீழ் தகுதி உள்ள பயனாளிகளுக்கு 3 சதவீத வட்டி மானியம் வழங்கப்படுகிறது.
முதன் முறையாக கால்நடைப் பராமரிப்பு மற்றும் மீன்வளத்துறை விவசாயிகளுக்கு மத்திய அரசு உழவர் கடன் அட்டை திட்டத்தை விரிவுபடுத்தியுள்ளது.
------

(SM/PKV/KPG/KRS
பெண்கள் மற்றும் குழந்தை நலன் அமைச்சகம்
தூய்மை இந்தியா திட்டத்தின் 9 ஆண்டு நிறைவைக் கொண்டாடும் வகையில் தூய்மையே சேவை இயக்கத்தின் ஒரு பகுதியாக "ஒன்றாம் தேதி, ஒருமணி நேரம், ஒன்றுசேர்ந்து " என்ற நிகழ்வு நாளை நடைபெறும் என்று மகளிர் மற்றும் குழந்தைகள் மேம்பாட்டு அமைச்சகம் தெரிவித்துள்ளது.
தூய்மை இந்தியா திட்டத்தின் 9 வது ஆண்டு நிறைவைக் குறிக்கும் தூய்மையே சேவை இயக்கத்தின் ஒரு பகுதியாக மகளிர் மற்றும் குழந்தைகள் மேம்பாட்டு அமைச்சகம் "ஒன்றாம் தேதி, ஒருமணி நேரம், ஒன்றுசேர்ந்து" நிகழ்ச்சியில் தீவிரமாகப் பங்கேற்கவுள்ளது. 2023 அக்டோபர் 1, காலை 10 மணி முதல் ஒரு மணி நேரம் பிரச்சாரத்திற்குத் திட்டமிடப்பட்டுள்ளது.
வீட்டுவசதி மற்றும் நகர்ப்புற மேம்பாட்டு அமைச்சகத்தின் முதன்மை முயற்சியான தூய்மை இந்தியா இயக்கம், "தூய்மையே சேவை - 2023" திட்டத்தை அறிமுகப்படுத்தியுள்ளது, இது 2023 செப்டம்பர் 15 முதல் அக்டோபர் 2 வரை நடைபெறுகிறது. தூய்மையே சேவை -2023 இன் கருப்பொருள் உழைப்புதானம் மற்றும் மக்கள் பங்கேற்பு மூலம் உயர்மட்ட தூய்மையை முன்னிலைப்படுத்தி "சுகாதாரம் மற்றும் தூய்மையான இந்தியாவை" அடைவதாகும். இந்த இயக்கத்தின் ஒரு பகுதியாக சமூகப் பங்களிப்புடன் துப்புரவு நடவடிக்கைகளை உறுதி செய்ய மகளிர் மற்றும் குழந்தைகள் மேம்பாட்டு அமைச்சகம் உறுதிபூண்டுள்ளது.
மகளிர் மற்றும் குழந்தைகள் மேம்பாட்டு அமைச்சகம் 29000 க்கும் மேற்பட்ட நிகழ்வுகளைத் திட்டமிட்டுள்ளது, இதில் 15 லட்சத்துக்கும் அதிகமான நபர்கள் பங்கேற்பார்கள் என்று எதிர்பார்க்கப்படுகிறது. அங்கன்வாடி மையங்கள் மூலம் இந்த இயக்கங்களுக்கு ஏற்பாடு செய்யப்பட்டுள்ளது.
இந்தத் தூய்மை இயக்கங்கள் முக்கியமாக அங்கன்வாடி மையங்கள், பேருந்து நிலையங்கள், ரயில் நிலையங்கள், கடற்கரைகள், சுற்றுலாத் தலங்கள், ஆற்றங்கரைகள், படித்துறைகள், வடிகால்கள் ஆகியவற்றிலும் மாநிலங்கள் மற்றும் யூனியன் பிரதேசங்களின் கிராமப்புற மற்றும் நகர்ப்புற பகுதிகளில் உள்ள பொது இடங்களிலும் நடைபெறும். மேலும், அங்கன்வாடி மையங்களில் குழந்தைகள், கர்ப்பிணிகள் மற்றும் பாலூட்டும் தாய்மார்களிடையே தூய்மை மற்றும் சுகாதாரம் குறித்த விழிப்புணர்வை ஏற்படுத்த முகாம்களுக்கு ஏற்பாடு செய்யப்பட்டுள்ளது.
நிதி அமைச்சகம்
சென்னை மற்றும் மதுரையில் ஐந்து இடங்களில் வருமான வரித் துறை சோதனை
சென்னை மற்றும் மதுரையில் உள்ள ஐந்து இடங்களில் 2020 நவம்பர் 4 அன்று வருமான வரித்துறை அதிகாரிகள் சோதனை நடத்தினார்கள்.
தகவல் தொழில்நுட்ப கட்டமைப்பு துறையில் இயங்கும் சென்னையை சேர்ந்த குழுமம் ஒன்றுக்குத் தொடர்பான இடங்களில் இந்த சோதனைகள் நடந்தன.
சிங்கப்பூரில் பதிவு செய்யப்பட்ட நிறுவனம் ஒன்றில் முதலீடு செய்யப்பட்டதற்கான ஆதாரங்கள் கண்டுபிடிக்கப்பட்டதன் அடிப்படையில் இந்த சோதனைகள் நடைபெற்றன.
இந்த சோதனையின்போது ரூபாய் 1000 கோடிக்கும் மேல் கணக்கில் காட்டப்படாத வருமானத்தைப் பற்றிய ஆதாரங்கள் கிடைத்தன. மேலும் இது குறித்து விசாரணை நடைபெற்று வருகிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1670941
இளைஞர் நலன் மற்றும் விளையாட்டு அமைச்சகம்
NCOE பெங்களூரில் COVID தொற்றால் பாதிக்கப்பட்ட ஐந்து ஹாக்கி வீரர்கள் நலமாக உள்ளனர்
வீர்ர்களுக்கு சிறந்த பராமரிப்பு வழங்கப்படுகிறது
ஆகஸ்ட் 7 ஆம் தேதி கோவிட் பரிசோதனை செய்து நோய் தொற்று உறுதியாகி, பெங்களூருவின் தேசிய மையத்தில் வைக்கப்பட்டுள்ள ஐந்து ஹாக்கி வீர்ர்கள் நலமாக உள்ளனர். அவர்கள் இந்திய விளையாட்டு ஆணையத்தின் வேண்டுகோளின் பேரில் நியமிக்கப்பட்டுள்ள, இந்திய விளையாட்டு ஆணையத்தின் உள் மருத்துவர் மற்றும் மாநில அரசின் ஒரு மருத்துவர் ஆகியோரால் கவனிக்கபடுகின்றனர். கூடுதலாக, இந்திய விளையாட்டு ஆணையம் மணிப்பால் மருத்துவமனையின் நிபுணர் மருத்துவர்களும் வீர்ர்களை கவனித்து கொண்டனர். இன்று மாநில அரசால் நியமிக்கப்பட்டு வீரர்களைக் கவனித்த டாக்டர். அவினாஷ் எச்.ஆர், “வீரர்களின் வெப்பநிலை, ஆக்ஸிஜன் அளவு கண்காணிக்கப்பட்டு, ஐந்து வீரர்களும் லேசான அறிகுறி உடையவர்கள் என தெரிவித்தார். மேலும் ஐந்து பேரில் ஒருவர் தவிர மற்றவர்களுக்கு காய்ச்சல் இல்லை எனவும் தெரிவித்தார். அவர்கள் நலமுடன் இருப்பதாகவும், நோய் எதிர்ப்பு சக்தி மருந்துகள், பிற ஆதரவு மருந்துகள் தரப்பட்டு வருவதாகவும் கூறினார். மேலும். " அவர்கள் இயல்பு நிலைக்கு வரும் வரை, டாக்டர்களால் நெறிமுறையின்படி வழக்கமான பரிசோதனைகள் நடத்தப்படும் என கூறினார்.
ஐந்து விளையாட்டு வீரர்களுக்கும் வளாகத்தில் உள்ள இந்திய விளையாட்டு ஆணையத்துடன் 24 மணிநேரத் தொடர்பில் இருப்பதை உறுதி செய்வதற்காக, விளையாட்டு வீரர்களை பிரத்தியேகமாக கண்காணிக்கவும், அவர்களின் தேவைகளைப் பூர்த்தி செய்யவும், இந்திய விளையாட்டு ஆணையத்தின் அதிகாரிகள் இருவர் ஒதுக்கப்பட்டுள்ளனர். . பெங்களூருவில் இருந்து பேசிய இந்திய ஆண்கள் ஹாக்கி அணியின் தலைமைப் பயிற்சியாளர் கிரஹாம் ரீட், “நான் அவர்கள் ஐந்து பேருடனும் தொடர்ந்து தொடர்பில் இருக்கிறேன், அவர்கள் நன்றாக இருக்கிறார்கள். அவர்களுக்கு சிறந்த கவனிப்பை வழங்க இந்திய விளையாட்டு ஆணையம் எல்லா ஏற்பாடுகளையும் செய்துள்ளது. மெஸ் மெனுவைத் தாண்டி, சமையல்காரர்கள் தங்களுக்கு விருப்பப்படி சிறப்பு உணவுகளைத் தயாரிப்பதாகவும், விளையாட்டு வீரர்கள் அதைப் பற்றி மிகவும் மகிழ்ச்சியடைகிறார்கள். ” என்றும் தெரிவித்தார்.
சிறப்பு சேவைகள் மற்றும் கட்டுரைகள்
இளநிலை இந்தி மொழிபெயர்ப்பாளர், இளநிலை மொழிபெயர்ப்பாளர் மற்றும் முதுநிலை இந்தி மொழிபெயர்ப்பாளர் தேர்வு, 2023
பணியாளர் தேர்வு ஆணையம் 22.08.2023 அன்று " இளநிலை இந்தி மொழிபெயர்ப்பாளர், இளநிலை மொழிபெயர்ப்பாளர் மற்றும் முதுநிலை இந்தி மொழிபெயர்ப்பாளர் தேர்வு, 2023"-க்கான அறிவிப்பை வெளியிட்டுள்ளது. மத்திய அரசின் பல்வேறு அமைச்சகங்கள்/ துறைகள்/ அமைப்புகளுக்கான குரூப், பி அரசிதழ் பதிவு பெறாத இளநிலை இந்தி மொழிபெயர்ப்பாளர், இளநிலை மொழிபெயர்ப்பு அலுவலர், இளநிலை மொழிபெயர்ப்பாளர், முதுநிலை இந்தி மொழிபெயர்ப்பாளர், முதுநிலை மொழிபெயர்ப்பாளர் ஆகிய பதவிகளுக்கு நேரடி ஆட்சேர்ப்பு செய்வதற்குக் கணினி அடிப்படையிலான திறந்த நிலை போட்டித் தேர்வை பணியாளர் தேர்வு ஆணையம் நடத்தவுள்ளது.
2. பதவி விவரம், வயது வரம்பு, அத்தியாவசிய கல்வித் தகுதி, செலுத்த வேண்டிய கட்டணம், தேர்வுத் திட்டம், விண்ணப்பிக்கும் முறை போன்ற தகவல்கள் ஆட்சேர்ப்பு அறிவிப்பில் விரிவாக தெரிவிக்கப்பட்டுள்ளன.
3.விண்ணப்பங்களை தேர்வாணைய இணையதளம் ssc.nic.in மூலம் மட்டுமே ஆன்லைன் முறையில் சமர்ப்பிக்க வேண்டும். ஆன்லைனில் விண்ணப்பிப்பதற்கான கடைசி தேதி 12.09.2023  மற்றும் ஆன்லைன் கட்டணம் செலுத்துவதற்கான கடைசி தேதி 12.09.2023 . ஆன்லைன் விண்ணப்ப படிவத்தில், விண்ணப்பதாரர்கள் ஸ்கேன் செய்யப்பட்ட புகைப்படம் மற்றும் கையொப்பத்தை பதிவேற்ற வேண்டும். புகைப்படம், தொப்பி மற்றும் மூக்குக் கண்ணாடி அணியாமல் இருக்க வேண்டும். முகத்தின் முன் பகுதி தெளிவாகத் தெரிய வேண்டும்.
4. தென் மண்டலத்தில், ஆந்திராவில் 03 மையங்கள்; தமிழகத்தில் 03 மையங்கள்; தெலங்கானாவில் 01 என 07 மையங்கள் / நகரங்களில் கணினி அடிப்படையிலான தேர்வு அக்டோபர் 2023-ல் நடைபெறும்.